**DUGOTRAJNA IMOVINA**

OBILJEŽJA DUGOTRAJNE IMOVINE:

* stalnost pojavnog oblika – to je imovina koja zadržava isti pojavni oblik kroz duže razdoblje (duže od 1. god.)
* dugotrajna imovina nije namjenjena prodaji već se koristi u poslovnom procesu
* ne troši se jednokratno, u jednom proizvodnom ciklusu, već se ista u nepromijenjenom obliku unosi u više proizvodnih ciklusa
* zbog specifičnosti trošenja podliježe obračunu amortizacije

**OBILJEŽJA I VRSTE NEMATERIJALNE DUGOTRAJNE IMOVINE**

* nematerijalna dugotrajna imovina je neopipiljiva
* najčešće su to razna prava ili unaprijed plaćeni troškovi iz kojih će poduzeće ostvariti određenu ekonomsku korist
* otežana je prenosivost te imovine
* nemogućnost njene pojedinačne prodaje zbog visoke povezanosti te imovine s cijelinom poslovanja poduzeća (npr. osnivački izdaci, goodwill)
* VRSTE:

a) osnivački izdaci

b) izdaci za istraživanje i razvoj

c) patenti, licence, koncesije, zaštitni znaci

d) goodwill

OSNIVAČKI IZDACI

* smatraju se troškovima razdoblja – u bilanci su jedna od stavki nematerijalne imovine
* to su izdaci početnih aktivnosti ili izdaci utemeljenja (osnivanja) pravnih subjekata
* to su izdaci za studije i projekte u vezi s osnivanjem, izdaci za stručno osposobljavanje, izrada statuta i pravilnika i sl.

IZDACI ZA ISTRAŽIVANJE I RAZVOJ

* IZDACI ZA ISTRAŽIVANJE
  + priznaju se kao rashodi u razdoblju u kojem nastaju
  + aktivnosti su istraživanja
  + aktovnosti koje imaju za cilj stjecanje novih spoznaja
  + iznalaženje ocjena, konačnog izbora primjena istraživačkih nalaza i drugih znanja
  + iznalaženje alternativa za materijale, pronalaske
  + istražuje alternative za materijale, pronalaske, proizvode, postupke, sustave i usluge
  + oblikovanje, dizajn, ocjenjivanje i konačan izbor mogućih alternativa novih ili poboljšanih materijala, proizvoda, usluga
* IZDACI ZA RAZVOJ
  + tehnička provedivost nematerijalnog sredstva koje se dovršava je takva da će biti raspoloživo za uporabu ili prodaju
  + postoji namjera dovršenja nematerijalnog sredstva te njegova uporaba ili prodaja
  + postoji mogućnost uporabe ili prodaje nematerijalnog sredstva

PATENTI, LICENCIJE, FRANŠIZE, ZAŠTITNI ZNACI

* + - LICENCA je otkupljeno pravo korištenja tuđeg patentiranog izuma. Kuplja licence znači npr. kupnju prava proizvodnje nekog proizvoda na neko vrijeme
    - FRANŠIZA je pravo koje se stječe kada jedno poduzeće plaća drugom naknadu za određeno poslovanje za točno određeno vrijeme, svrhu i područje. Npr. franšize u fast-food industriji
    - PATENT je isključivo pravo korištenja vlastitog pronalaska ili izuma kojega stječe izumitelj nakon registracije patenta od nadležne institucije. Stjecanje može biti interno ili eksterno
    - za korištenje patenta, licencije i franšize bitno je znati da li se naknada plaća unaprijed za više razdoblja (poslovnih godina) ili je ugovoreno plaćanje u obrocima. Ako su patent, licencija ili franšiza stečeni jednokratnom uplatom stjecatelj ih knjiži kao dugotrajno nematerijalnu imovinu
    - ZAŠTITNI ZNAK predstavlja simbol poduzeća po kojem je isto prepoznatljivo i razlikuje se od sličnih proizvođača i istovrsnih proizvoda. Zaštitni znak ima promidžbene ciljeve, a da bi se zaštitio od zloporabe potrebno ga je patentirati. Zaštitni znak se može interno razvijati (ne priznaje se kao nematerijalna imovina) i može biti kupljen (priznaje se kao nematerijalna imovina)

GOODWILL

* „dobar glas“ je ugled poduzeća koji je rezultat njegove reputacije na tržištu, monopola ili konkurentske snage
* goodwill se ne može izdvojeno identificirati i vrednovati i ne može se samostalno kupovati i prodavati
* goodwill je sastavni dio vrijednosti trgovačkog društva kao cjeline i nije mjerljiv kao izdvojena stavka
* interno srečeni goodwill ne iskazuje se kao stavka dugotrajne nematerijalne imovine
* eksterno stečeni goodwill iskazuje se kao stavka dugotrajne nematerijalne imovine
* goodwill se iskazuje kao stavka dugotrajne nematerijalne imovine ako je proizašao iz postupka stjecanja drugog trgovačkog društva pri prodaji društva kao cjeline
* iskazuje se u bilanci stjecatelja, a utvrđuje se kao razlika između plaćene kupovne cijene za trgovačko društvo koja je veća od ukupne tržišne vrijednosti imovine tog trgovačkog društva u trenutku stjecanja
* spremnost da stjecatelj plati više od ukupne tržišne vrijednosti trgovačkog društva u trenutku stjecanja znači da je spreman platiti dodatan iznos za goodwill, jer očekuje natprosječnu ekonomsku korist od goodwilla u budućnosti

**OBILJEŽJA I VRSTE MATERIJALNE DUGOTRAJNE IMOVINE**

* imovina u materijalnom obliku (opipljiva, dodirljiva)
* zadržava isti pojavni oblik duže od godine dana ili neće biti utrošena u jednom proizvodnom ciklusu
* svoju vrijednost postupno prenosi na nove učinke
* podjela:

a) zemljišta i šume

b) građevinski objekti

c) postrojenje i oprema (strojevi)

d) alati, pogonski i uredski inventar, namještaj i transportna sredstva

e) predujmovi za materijalna sredstva

f) stembene zgrade i stanovi

g) ostala materijalna imovina

NABAVA MATERIJALNE DUGOTRAJNE IMOVINE

* kupovinom na tržištu
* izradom u vlastitoj režiji
* razmjenom za drugo sredstvo
* poslovnim spajanjem
* državnom potporom
* dinancijskim najmom
* inventurnim viškovima
* darivanjem
* u troškove nabeve imovine uključeni su kupovna cijena (faktura dobavljača), carina i druge uvozne pristojbe za uvezena sredstva, svi izravni troškovi koji se mogu pripisati dovođenju sredstava u radno stanje za namjeravanu upotrebu, svi eventualni trgovinski popusti i odbici odbijaju se o prispjeću od kupovne cijene
* u troškove nabave postrojenja i opreme uključujemo izdatke za projektnu i drugu dokumentaciju na temelju koje je kupljena odnosno izrađena ili dorađena oprema, troškovi utovara i istovara, prijevoza i pretovara, osiguranja u vrijeme prijevoza, preuzimanja i slično, izdaci za ugradnju i montažu opreme, provjeru tehničke ispravnosti opreme i slično
* izdaci nabave građevinskih objekata su priprema gradilišta, projektna i druga dokumentacija na temelju koje je obavljena izgradnja građevinskog objekta, izdaci za dobivanje potrebnih dozvola za priključke na vodovodnu, plinsku i druge mreže, izdaci za uređivanje površina namjenjenih građevinskim objektima (pristupne ceste, staze...)
* naknadni izdaci – naknadna ulaganja na dugotrajnu imovinu
  + moguće je lučiti dvije vrste naknadnih izdataka vezanih za postojeću dugotrajnu imovinu:

a) izdatke koje treba kapitalizirati kroz uvećanje bruto knjigovodstvenog iznosa postojeće imovine

b) izdatke koje treba prikazati kao rashode prilikom nastanka

* naknadni izdatak na nekretnini, postrojenju i opremi priznaje se kao sredstvo, samo ako izdaci poboljšavaju stanje sredstva iznad njegovog prvobitno procjenjenog stanja
* ako se naknadnim izdacima ne poveća nego samo obnavlja postojeća funkcija dugotrajne imovine takvi izdaci imaju karakter rashoda koji se dijele na:

a) troškove investicijskog održavanja koji nastaju neravnomjerno u dužim obračunskim razdobljima i u pogledu visine predstavljaju značajne iznose troškova

b) troškove tekućeg održavanje koji se ravnomjerno i kontinuirano pojavljuju tijekom razdoblja korištenja imovine u cilju održavanja svakodnevne funkcije te imovine

METODE PROCJENE – METODE VREDNOVANJA IMOVINE

* TROŠAK NABAVE je nepromjenjiv, lako ga je točno odrediti i kontrolirati. Nepovoljan u uvjetima promjene cijena. Povijesni trošak = Trošak kupnje + Troškovi nastali dovođenjem imovine u sadašnje stanje i na sadašnju lokaciju
* TEKUĆI TROŠAK je iznos novca ili novčanih ekvivalenata potrebnih da se ista ili ekvivalentna imovina nabavi u sadašnjosti
* TRŠIŠNA VRIJEDNOST se često koristi kod financijskih instrumenata. Označava iznos koji se može dobiti od prodaje ulaganja na aktivnom tržištu – procjena po dnevnoj cijeni na dan sastavljanja bilance. Podložna je promjenama.
* NETO UTRŽIVA VRIJEDNOST se koristi kao metoda procjene zaliha. Označava procijenjenu prodajnu vrijednost umanjenu za procijenjene troškove nužne da se obavi prodaja
* NADOKNADIVA VRIJEDNOST se upotrebljava kod procjene nekretnina, postrojenja i opreme. Označava iznos za koji se očekuje da će se nadoknaditi od buduće upotrebe sredstva uključujući njegov ostatak vrijednosti kod otuđenja
* FER VRIJEDNOST se sve više koristi kao metoda procjene imovine. „Iznos za koji sredstvo može biti razmijenjeno između obaviještenih i voljnih stranaka u transakciji pred pogodbom“ (MRS 16.6.)